ai4bharat/Pralekha huggingface dataset:
سائنس اور ٹیکنالوجی کی وزارت
سی ایس آئی آر کے گرمیوں کے ریسرچ ٹریننگ پروگرام کے لئے 16000 سے زیادہ درخواستیں موصول ہوئیں
نئی دلّی ،19 جون / سائنسی اور صنعتی تحقیق کی کونسل  کو اُس کے گرمیوں کے تحقیقی تربیتی پروگرام کے لئے پورے ملک سے 16000 سے زیادہ درخواستیں موصول ہوئی ہیں ۔ اس کی اطلاع آسام کے جورہاٹ میں واقع سی ایس آئی آر کے نارتھ ایسٹ انسٹی ٹیوٹ آف سائنس اینڈ ٹیکنا لوجی  کے ڈائریکٹر ڈاکٹر جی نارا ہری شاستری نے دی ۔
ڈاکٹر شاستری پروگرام کے تعاون کرنے والے ادارے ، سی ایس آئی آر – این ای آئی ایس ٹی کے ذریعے منعقدہ سی ایس آئی آر – ایس آر ٹی پی  کے تعارفی پروگرام کے موقع پر اظہارِ خیال کر رہے تھے ۔ اس تقریبا کا افتتاح حکومتِ ہند کے سائنسی اور صنعتی تحقیق کے محکمے کے سکریٹری اور سی ایس آئی آر کے ڈائریکٹر جنرل ڈاکٹر شیکھر سی مانڈے نے آن لائن کیا ۔
گرمیوں میں آن لائن تحقیقی تربیتی پروگرام کا تصور کووڈ – 19 عالمی وباء کی وجہ سے ہوئے لاک ڈاؤن کے سبب شروع ہوا ہے ۔ اس وباء نے پورے ملک میں تعلیمی منظر نامے پر اثر ڈالا ہے ۔ عالمی وباء کے ذریعے ملک کے تعلیمی اداروں پر ہوئے اثرات ختم کرنے اور ملک میں طلباء کے تعمیری جذبات کو بہتر بنانے کی خاطر سی ایس آئی آر – این ای آئی ایس ٹی کو ڈاکٹر شیکھر سی مانڈے نے یہ پروگرام شروع کرنے کی ذمہ داری لی ، جو ڈاکٹر جی نارا ہاری شاستری کے بقول ملک کی تعلیمی تاریخ میں پہلی مرتبہ ہو رہا ہے ۔
درخواستوں کے موصول ہونے کی آخری تاریخ کو 5 جون سے بڑھا کر 8 جون ، 2020 ء کر دیا گیا تھا ۔ ڈاکٹر شاستری نے دو دن کے اندر اتنی زیادہ درخواستوں کو منتخب کرنے کے محنت طلب کام کو پورا کرنے کے لئے سی ایس آئی آر – این ای آئی ایس ٹی کی ٹیم کی ستائش کی ہے ، جس نے دو دن میں یہ کام پورا کرتے ہوئے 10 جون ، 2020 ء کو منتخب امید واروں کے ناموں کی فہرست جاری کردی ۔
ڈاکٹر شاستری نے آخر میں یہ کہا ہے کہ سائنس اور ٹیکنا لوجی میں بہترین اختراعات جنگ ، وباء اور قدرتی آفات کے دور میں ہی سامنے آئی ہیں ۔ اس لئے اِس وباء نے ایک چیلنج پیش کرتے ہوئے سائنس اور ٹیکنا لوجی کو یہ موقع بھی دیا ہے کہ وہ بہترین نتائج دے سکے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3376
(Visitor Counter : 116
شہری ہوابازی کی وزارت
پچھلے 5 سالوں کے دوران ایئرپورٹس اتھارٹی آف انڈیا  نے سرکاری و نجی شراکت داری کے تحت اپنے چھ ہوائی اڈے کو ان ہوائی اڈوں کے بہتر کام کاج، انتظام اور ترقی کے لیے لیز پر دیا ہے
اکتوبر 2022 تک ایئرپورٹس اتھارٹی آف انڈیا  نے ان چھ ہوائی اڈوں کے لیے مراعات یافتہ کمپنیوں سے 710.88 کروڑ روپے کی رعایتی فیس وصول کی ہے
شہری ہوا بازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں اطلاع فراہم کی کہ پچھلے 5 سالوں کے دوران ایئرپورٹس اتھارٹی آف انڈیا  نے سرکاری و نجی شراکت داری  کے تحت اپنے چھ ہوائی اڈوں لکھنؤ، احمد آباد، منگلورو، جے پور، گوہاٹی اور ترواننت پورم کو بہتر کام کاج، انتظام اور ترقی کے لیے لیز پر دیا ہے۔
یہ ہوائی اڈے کھلی مسابقتی بولی کے عمل کے ذریعے میسرز اڈانی انٹرپرائزز لمیٹڈ کو دیئے گئے جس نے تمام 6 ہوائی اڈوں کے لیے سب سے زیادہ بولی کا حوالہ دیا۔ اے اے آئی کی طرف سے موصول ہونے والی یک وقتی پیشگی ادائیگی کی تفصیلات، جس میں جاری اثاثہ کے کام میں سرمایہ کاری اور منضبط اثاثہ کی بنیاد میں سرمایہ کاری شامل ہے، یہ ہوائی اڈے مراعات یافتہ کمپنیوں کے حوالے کیے گئے ہیں:
احمد آباد- 314.03 کروڑ روپے
جے پور- 271.11 کروڑ روپے
لکھنؤ- 602.51 کروڑ روپے
گوہاٹی- 507.56 کروڑ روپے
منگلورو- 221.88 کروڑ روپے
ترواننت پورم- 431.97 کروڑ روپے
مزید برآں اکتوبر 2022 تک ایئرپورٹس اتھارٹی آف انڈیا نے ان چھ ہوائی اڈوں کے لیے مراعات یافتہ افراد سے 710.88 کروڑ روپے کی رعایتی فیس وصول کی ہے۔
ہوائی ٹکٹ کی قیمتوں کا براہ راست تعلق پی پی پی کے تحت نجی کمپنیوں کے زیر انتظام ہوائی اڈوں سے نہیں ہے۔ ایک اقتصادی ریگولیٹر یعنی ایئرپورٹس اکنامک ریگولیٹری اتھارٹی  ہندوستان کی پارلیمنٹ کے ایک ایکٹ یعنی اے ای آر اے ایکٹ، 2008 کے تحت قائم کیا گیا ہے تاکہ ملک کے بڑے ہوائی اڈوں پر فراہم کی جانے والی ایروناٹیکل خدمات کے سلسلے میں چارجز کا تعین کیا جا سکے۔ اے ای آر اے تمام بڑے ہوائی اڈوں کے پی پی پی ہوائی اڈوں اور ریاست /اے اے آئی کے زیر انتظام ہوائی اڈوں کے درمیان فرق کیے بغیر ان ہوائی اڈوں پر چارجز کا تعین کرتا ہے جن میں اے اے آئی کی طرف سے لیز پر دیے گئے چارجز شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 56
خلا ء کا محکمہ
خلانورد بردار خلائی مشن
نئیدہلی08فروری۔شمال مشرقی خطے کی ترقیات  کے وزیر مملکت  اور وزیر اعظم کے دفتر میں پرسا نیل پبلک گریوانسزاینڈ پنشنز ، ایٹمی توانائی اورخلائی امور کے وزیر مملکت ڈاکٹر جتیندر سنگھ نے راجیہ سبھا میں ایک سوال کے تحریری جواب میں بتایا کہ سرکار نے خلا نورد بردار خلائی مشن ، خلا میں بھیجنے کے لئے وقت معین کردیا ہے۔ تجویز ہے کہ یوم آزادی کی 75ویں سالگرہ کے موقع پر یعنی 2022 میں خلا نورد بردار خلائی مشن خلا میں بھیجے جا نے کا مظاہرہ پیش کیا جائے ۔ اس مشن پر دس ہزار کروڑروپے تک خرچ ہونے کا امکان ہے۔
م ن ۔س ش ۔رم
U-812
(Visitor Counter : 48
وزیراعظم کا دفتر
وزیراعظم نے چھٹھ پوجا کے موقع پر قوم کو مبارکباد دی ہے
وزیراعظم جناب نریندر مودی نے ، چھٹھ پوجا کے موقع پر قوم کو مبارکباد پیش کی ہے۔
اپنے ٹوئیٹ میں وزیراعظم نے کہا:
’’سورج دیوتا اور فطرت کی پوجا کے لیے وقف چھٹھ کے پرمسرت موقع پر تمام ہم وطنوں کو دل کی گہرائیوں سے مبارکباد۔ بھگوان بھاسکر کی جھلک اور چھٹی میّا کے آشیرواد سے ہر کسی کی زندگی ہمیشہ منور رہے، یہی خواہش ہے۔ ‘‘
وزارت دفاع
بھارت – منگولیا مشترکہ مشق نومیڈک ایلیفینٹ 14 کی افتتاحی تقریب
نئیدہلی 07 اکتوبر۔بھارت اورمنگولیا کی مشترکہ فوجی مشق ، ایکسرسائز نومیڈک ایلیفینٹ 14 کا آج آغازہوا۔ یہ مشق باکلو ہ میں پانچ سے 18 اکتوبر 2019 تک ہوگی۔منگولیا کی فوج کی نمائندگی 084 ائیر بارن اسپیشل ٹاسک بٹالین کے افسران اور فوجی کررہے ہیں۔ جبکہ بھارتی فوج کی نمائندگی راجپوتانہ رائفلز ریجمنٹ کی ایک بٹالین کررہی ہے۔
نومیڈک ایلفینٹ 14دونوںملکوں کے درمیان فوجی مشق کا 14واں سلسلہ ہے ۔ جس کا مقصداقوام متحدہ کے فرمان کے تحت شورش مخالف اور دہشت گردی مخالف کارروائیوں میں فوج کو تربیت دینا ہے ۔ اس مشترکہ مشق سے دونوں ملکوں کے درمیان دفاعی تعاون اور فوجی تعلقات میںاضافہ ہوگا۔ یہ دونوں ملکوں کی فوج کے لئے مشترکہ تربیت کے دوران اپنے اپنے تجربات اور بہترین کارروائیوں سے ایک دوسرے کو آگاہ کرنے اور اس سے باہمی طور پر فائدہ اٹھانے کا یہ ایک مثالی پلیٹ فارم ہے ۔
مشترکہ مشق کا مقصدمختلف قسم کی کارروائیوں میں حصہ لینا اور اقوام متحدہ کے فرمان کے تحت دہشت گردی مخالف کارروائی مشترکہ طورپر انجام دینا ہے ۔ اس مشترکہ مشق میں ایک جامع ذیلی یونٹ کے ذریعہ کارروائیوں پر بھی زور دیا جائے گا، جو دونوں ملکوں کی فوج کے افراد پر مشتمل ہوگا۔ اس کا رروائی سے دونوں ملکوں کی فوج کی طرف سے مشترکہ کارروائی کرنے کی صلاحیت میں زبردست اضافہ ہوگا۔
فوجی مشق کے ایک حصے کے طور پر شورش مخالف اور دہشت گردی مخالف کارروائیوں کے سلسلے میں اہم لیکچر دئے جائیں گے ، کارکردگی کا عمل مظاہرہ ہوگا اور ڈرل ہوگی ۔ دونوں فوجیں اس طرح کی صورتحال کا مقابلہ کرنے کے سلسلے میں اپنے قیمتی تجربات سے ایک دوسرے کو واقف کرائیں گی اور اس سے مشترکہ کارروائی کرنے کے طریق کار اور ڈرل میں بہتری پیدا ہوگی۔
یہ فوجی مشق 72 گھنٹے کے ایک توثیقی دورانیہ کے ساتھ ختم ہوجائے گی،جس میں دہشت گردی کے خلاف مشترکہ کارروائی کرنے کی فوجیوں کی صلاحیت کی جانچ ہوگی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم U-4482
(Visitor Counter : 72
صدر جمہوریہ کا سکریٹریٹ
اس ہفتے ‘‘ گارڈ کی تبدیلی ’’ کی کوئی تقریب نہیں ہے
یوم آزادی کی تقریبات سے متعلق تیاریوں کی وجہ سے راشٹرپتی بھون کے فورکورٹ پر اس ہفتے 13 اگست 2022 کو گارڈ کی تبدیلی کوئی تقریب منعقدنہیں ہوگی۔
اسٹیل کی وزارت
اسٹیل اسکریپ ری سائیکلنگ کی پالیسی
اسٹیل اسکریپ ری سائیکلنگ پالیسی کو گزٹ آف انڈیا میں 7 نومبر 2019 کو نوٹیفائی کیا گیا تھا۔ یہ پالیسی ہندوستان میں مختلف ذرائع سے تیار کردہ فیرس اسکریپ کی سائنسی پروسیسنگ اور ری سائیکلنگ کے لئے میٹل اسکریپنگ مراکز کے قیام کو آسان بنانے اور فروغ دینے کا ایک فریم ورک فراہم کرتی ہے۔ پالیسی فریم ورک آلودگی پر قابو پانے اور صحت کے خطرات کو روکنے کے لئے منظم، محفوظ اور ماحولیاتی لحاظ سے درست طریقے سے چیزیں جمع کرنے، ختم کرنے اور ٹکڑے ٹکڑے کرنے کی سرگرمیوں کے رُخ پر معیاری رہنما خطوط فراہم کرتا ہے۔
اسٹیل کی ری سائیکلنگ اور اسکریپنگ کے شعبے میں سرگرم رجسٹرڈ اور غیر رجسٹرڈ کارگاہوں کی تعداد کتنی ہے اس کی تفصیلات ریاست وار اور سال بہ سال حساب سے حکومت کے پاس دستیاب نہیں ہیں۔ اسکریپنگ مراکز ریاستی حکومتوں/مرکز کے زیر انتظام علاقوں سے منظور شدہ ہیں۔
حکومت ہند نے ماحول اور انسانی صحت پر منفی اثر ڈالے بغیر ماحول کے لحاظ سے محفوظ طریقے سے خطرناک اور دیگر کچروں کو محفوظ طور سے جمع کرنے، ٹریٹمنٹ کرنے اور ٹھکانے لگانے کو یقینی بنانے کے لئے خطرناک اور دیگر نوعیت کی گندگیوں کے  سے متعلق 2016 کے ضابطوں کو نوٹیفائی کر دیا ہے۔
روڈ ٹرانسپورٹ اور ہائی ویز کی وزارت نے وہیکل اسکریپنگ پالیسی تیار کی ہے۔جس میں ماحولیاتی نظام کی تخلیق کے حق میں مراعات/ ترغیبات کا نظم شامل ہے۔ اس کا مقصد پرانی، ناکارہ آلودگی پھیلانے والی گاڑیوں کو ختم کرنا۔
بیورو آف انڈین اسٹینڈرڈز نے پروسیسرڈ فیرس سکریپ کی درجہ بندی کا ضابطہ آئی ایس- 2549:1994 تیار کیا ہے جو اسکریپ کی درجہ بندی کے لئے ہے۔
یہ اطلاع اسٹیل کے مرکزی وزیر رام چندر پرساد سنگھ نے آج لوک سبھا میں ایک تحریری جواب میں دی۔
وزیراعظم کا دفتر
وزیراعظم نے پرتگال کے وزیراعظم انٹونیوکوسٹا اور ان کی پارٹی پارٹیڈو سوشلسٹا کو پرتگال کے عام انتخاب میں کامیابی پر مبارکباددی ہے
نئیدہلی 09 اکتوبر۔وزیراعظم جناب نریندرمودی نے پرتگال کے وزیراعظم انٹونیو کوسٹا اوران کی پارٹی پارٹیڈو سوشلسٹا کو پرتگال کے عام انتخابات میں کامیابی پر مبارکباددی ہے۔پرتگال کے وزیراعظم جناب انٹونیو کوسٹا نے بھی جواب میں جناب نریندر مودی کا شکریہ ادا کیا۔
وزیر اعظم نے کہا ہے:’’ پراٹیڈو سوشلسٹا اور میرے دوست انٹونیو کوسٹا کو پرتگال کے پارلیمانی انتخابات میں اچھی کامیابی پر مبارکباد! بھارت - پرتگال تعلقات کو مزید آگے بڑھان کے لئے ایک ساتھ کام کرنے کا منتظر۔
Parabéns ao @psocialista e ao meu amigo @antoniocostapm pelo bom resultado obtido nas eleições legislativas em Portugal. Mantenho a expectativa de trabalharmos, em conjunto, em prol de aprofundar ainda mais os laços de amizade Índia-Portugal. pic.twitter.com/psirSPMi3h
— Narendra Modi  October 7, 2019
Congratulations to @psocialista and my friend, @antoniocostapm for the good performance in the parliamentary elections in Portugal. Looking forward to continuing working together to further enhance India-Portugal friendship. pic.twitter.com/ELtP5ZayyX
— Narendra Modi  October 7, 2019
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-4508
(Visitor Counter : 57
ماحولیات، جنگلات اور موسمیاتی تبدیلی کی وزارت
کھیتوں میں فصلوں کی باقیات اورجڑوں کو نذرآتش کرنے کے بجائے انھیں قدرتی طریقے سے مٹی کا جزوبنانے کی حیاتیاتی ٹکنالوجی
ماحولیات ،جنگلات اورموسمیاتی تبدیلی کے وزیرمملکت جناب اشونی کمار چوبے نے آج راجیہ سبھا میں ایک تحریری جواب میں بتایاکہ انڈین کونسل آف ایگریکلچرل ریسرچ  کے ذریعہ تیار کردہ بائیو ڈیکمپوزر یعنی پوسا ڈیکمپوزر کا استعمال پنجاب، ہریانہ، اتر پردیش کی ریاستوں نے اور این سی ٹی دہلی نے کل 978,713 ایکڑ  میں کیا ہے جو تقریباً اس سال میں بھوسا کے انتظام میں تقریبا 2.4ملیٹن کے برابر ہے۔
نیز، پنجاب، ہریانہ، اتر پردیش اور خطہ راجدھانی دہلی کی حکومتوں کی فضائی آلودگی سے نمٹنے اور فصلوں کی باقیات  جو ایک مرکزی سیکٹر اسکیم ہے، کے انتظام کے لیے درکار مشینری کو سبسڈی دینے کی کوششوں کی حمایت کرنے کے لیے، ، پنجاب، ہریانہ، اتر پردیش کی ریاستوں اور راجدھانی خطہ دہلی میں فصلوں کی باقیات کے انتظام کے لیے زرعی میکانائزیشن کو 19-2018 سے لاگو کیا گیا ہے۔ اس سکیم کے تحت کاشتکاروں کو فصل کی باقیات کے انتظام کی مشینری کی خریداری کے لیے مشینری کی لاگت کا 50فیصد مالی امداد فراہم کی جاتی ہے اور پراجیکٹ لاگت کا 80فیصد مالی امداد کسانوں کی کوآپریٹوز سوسائٹیز ، کاشت کارپرڈیوسرآرگنائزیش ، رجسٹرشدہ کاشت کاروں کی سوسائٹیز اورپنچایتوں کو شناخت کردہ فصلوں کی باقیات انتظام ،مشینری کے کسٹم ہائرنگ مراکز  کے قیام کے لئے فراہم کی جاتی ہے ۔
سیٹلائٹ پر مبنی مانیٹرنگ سے پتہ چلتا ہے کہ 2021 کے سیزن میں پنجاب، ہریانہ اور اتر پردیش میں دھان کی باقیات کو جلانے کے کل 82533 واقعات کا پتہ چلا جو 2020 کے مقابلے میں 7.71 فیصد کم ہے۔ مانیٹرنگ رپورٹ کے مطابق، ہریانہ میں دھان کی باقیات کو جلانے کے واقعات 2020میں 4,202 سے بڑھ کر2021میں 6987ہوگئے ۔ جب کہ پنجاب کے واقعات 2020میں 83002سے کم ہوکر 2021میں 71304ہوگئے ۔ اسی طرح سیٹلائٹ کے تخمینے کے مطابق ہریانہ میں دھان کے جلنے کا رقبہ 2020 میں 216,000 ہیکٹر سے بڑھ کر 2021 میں 354000 ہیکٹر ہو گیا، جبکہ پنجاب میں جلنے والے رقبہ 2020میں 1.66ملین سے ہوکر 2021میں 1.59 ملین ہوگیا ۔
19-2018سے 22-2021کی مدت کے دوران کل 2.13لاکھ سے زیادہ فصلوں کے باقیات کی انتظامی مشینیں ان قائم شدہ سی ایچ سیز کو اورچارریاستوں  میں انفرادی کسانوں کو سپلائی کی گئیں ، جس میں 1889 بیلرس سے زیادہ  شامل ہیں ۔
کابینہ
کابینہ نے کمپیٹیشن کمیشن آف انڈیا اور مصری مسابقتی اتھارٹی کے درمیان مفاہمت نامے پر دستخط کو منظوری دی
وزیراعظم جناب نریندر مودی کی صدارت میں مرکزی کابینہ نے آج کمپیٹیشن کمیشن آف انڈیا  اور مصری مسابقتی اتھارٹی  کے درمیان مفاہمت نامے  پر دستخط کو منظوری دے دی۔
عملدرآمد کی حکمت عملی اور اہداف:
اس مفاہمت نامے کے تحت مسابقتی قانون اور پالیسی میں معلومات کے تبادلے، بہترین طریقوں کے تبادلے کے ساتھ ساتھ استعداد کار بڑھانے کے مختلف اقدامات کے ذریعے تعاون کو فروغ دینا اور مضبوط بنانا شامل ہے۔ ایم او یو کا مقصد سی سی آئی اور ای سی اے کے درمیان روابط کو فروغ دینا اور مضبوط کرنا اور تجربے کے تبادلے اور تکنیکی تعاون کے ذریعے اپنے متعلقہ دائرہ کار میں مسابقتی قانون کے نفاذ میں ایک دوسرے کے تجربات سے سیکھنا اور ان کی تقلید کرنا ہے۔
اثرات:
اس مفاہمت نامے سے نفاذ کے اقدامات کے تبادلے کے ذریعے سی سی آئی کو مصر میں اپنے ہم منصب مسابقتی ایجنسی کے تجربات اور سبق سے سیکھنے کا موقع ملے گا جس سے سی سی آئی کے ذریعے مسابقتی ایکٹ 2002 ء کے نفاذ کو بہتر بنانے میں مدد ملے گی۔ اس کے نتیجے میں حاصل ہونے والے نتائج بڑے پیمانے پر صارفین کو فائدہ پہنچائیں گے اور مساوات اور شمولیت کو فروغ دیں گے۔
پس منظر:
مسابقتی ایکٹ، 18 کی دفعہ 2002 سی سی آئی کو اجازت دیتی ہے کہ وہ اپنے فرائض کی انجام دہی یا ایکٹ کے تحت اپنے فرائض کی انجام دہی کے مقصد سے کسی بھی غیر ملکی ملک کی کسی ایجنسی کے ساتھ کوئی یادداشت یا معاہدہ کر سکے۔ اس کے مطابق، موجودہ تجویز سی سی آئی اور ای جی اے کے درمیان مفاہمت نامے پر دستخط سے متعلق ہے۔
زراعت اور کاشتکاروں کی فلاح و بہبود کی وزارت
کسانوں کی آمدنی میں اضافہ کرنے کی غرض سے زرعی برآمدات کو ترجیح دی جانی چاہئے : محترمہ شوبھا کراند لاجے
زراعت اور کسانوں کی بہبود کی مرکزی وزیر مملکت محترمہ شوبھا کراند لاجے نے کہا ہے کہ اگر ہم اپنے کسانوں کی آمدنی کو دوگنا کرنا چاہتے ہیں تو ہمیں زرعی برآمدات میں اضافہ کرنے اور اپنی زرعی پیداوار کو کیمیائی اشیاء سے پاک بنانے پر توجہ مرکوز کرنے کی ضرورت ہے۔
بینگلورو میں آج صبح اے پی ای ڈی اے کے وزیر اہتمام ‘‘ وانجیہ اتسو’’ تقریب میں شرکت کرتے ہوئے وزیر موصوف نے کہا کہ ہم خوردنی تیلوں کو چھوڑ کر تقریبا سبھی زرعی شعبوں میں خود کفیل بن چکے ہیں۔ اب یہی وقت ہے کہ جب ہم آئل پام اگائیں اور آئل پام شعبے میں آتم نربھرتا حاصل کرنے کی خاطر تیل کی ڈبہ بندی سے متعلق یونٹس قائم کریں۔ بھارت کا زرعی مستقبل برآمدات پر مضمر ہے۔
وزیرموصوف نے کہا کہ بھارت نے گزشتہ برس 305 ملین میٹرک ٹن غذائی اناج، 326 ملین میٹرک ٹن پھل فروٹ اور سبزیاں پیدا کی تھیں۔ کووڈ-19 عالمی وبا کے دوران بھارت نے ریکارڈ مقدار میں زرعی اشیاء کی پیداوار کی ہے، لیکن دوسری ریاستوں کے مقابلے کرناٹک، برآمدات کے معاملے میں پیچھے چل رہا ہے۔ ہم بڑی مقدار میں غذائی اناج، پھل اور سبزیاں پیدا کررہے ہیں جن کی دیگر ملکوں میں کافی مانگ ہے۔ اوراس مانگ کی بنیاد پر اس زرعی پیداوار کو برآمد کیا جاسکتا ہے لیکن ہمیں اس بات پر توجہ مرکوز کرنے کی ضرورت ہے کہ ہماری زرعی پیداوار کا معیار بہتر ہو اور یہ کیمیائی اشیاء سے پاک ہوں۔ زرعی پیداوار کی مانگ کے مد نظر، ہمیں اس کا معیار برقرار رکھنے کے مقصد سے مناسب زرعی بنیادی ڈھانچے کی ضرورت ہے۔ مرکزی حکومت نے زرعی بنیادی ڈھانچہ کی تعمیر کے لئے فنڈس کی منظوری دی ہے جسے مناسب طور پر استعمال کئے جانے کی ضصرورت ہے ۔ کرناٹک، مختلف قسم کے زرعی ماحولیاتی خطوں سے مالا مال ہے اور ہمیں ہر قسم کی زرعی پیداوار اگانے کی غرض سے ان مختلف قسم کے زرعی ماحولیاتی خطوں کو بروئے کار لانے کی ضرورت ہے، اس کے علاوہ اپنے تحقیق و ترقی سے متعلق محکموں کی خصوصیات کو تقویت بہم پہنچانے کی ضرورت ہے تاکہ اچھی معیار کی ایسی زرعی پیداوار کی حصولیابی کی جاسکے، جو کہ برآمدات کے لئے بھی مناسب ہو۔
زراعت محکمہ میں ایڈیشنل چیف سکریٹری ڈاکٹر راجکمار کھتری نے اپنے کلیدی خطاب میں کہا کہ صنعت کا محکمہ، معیشت کا چہرہ ہے۔ کرناٹک ریاست میں زرعی برآمدات کے لئے بڑی گنجائش اورامکانات ہیں، اور انہیں بروئے کار لائے جانے کی ضرورت ہے۔
باغبانی اور ریشم کے کیڑوں کی پرورش سے متعلق محکمے میں پرنسپل سکریٹری ڈاکٹر راجیندر کمار کٹاریا نے کہا کہ کرناٹک میں خوراک کی ڈبہ بندی سے متعلق شعبے کے لئے زبردست گنجائش ہے۔
اے پی ای ڈی اے کے چیئرمین ایم انگاموتھو نے کہا کہ آمادی کا امرت مہوتسو کے حصے کے طور پر اے پی ای ڈی اے پورے ملک میں پروگراموں کا اہتمام کررہی ہے اور بنگلورو میں منعقد ہونے والا ‘‘وانجیہ اتسو’’ ایسے ہی پروگراموں میں سے ایک پروگرام ہے۔ انہوں نے کہا کہ کرناٹک اور بنگلورو نے زراعت اور باغبانی کے شعبوں میں مثال قائم کی ہے۔
ڈبہ بندی سے متعلق ٹکنولوجی کے بھارتی ادارے کے ڈائریکٹر ڈاکٹر آنند راما کرشنن، اور بنگلورو میں غیر ملکی تجارت کے محکمے کے جوائنٹ ڈائریکٹر جنرل، ایچ ڈی لوکیش آئی ٹی ایس بھی اس موقع پر موجود تھے۔
‘‘ایسپورٹرس کانکلیو’’ کے حصے کے طور پر مختلف ایجنسیوں / متعلقہ شراکت داروں اور فریقوں کے لگ بھگ 25 اسٹالس لگائے گئے تھے۔ عزت مآب وزیر محترمہ شوبھا کراندلاجے نے ان اسٹالوں کا دورہ کیا اور منتظمین کی کوششوں کی ستائش کی۔
۔۔۔۔۔۔۔۔۔۔۔
ش ح۔ع م ۔ ف ر
U- 9293
(Visitor Counter : 133
وزارتِ تعلیم
اسکولوں کے لئے ڈیجیٹل تعلیم سے متعلق پرگیتا رہنما ہدایات
نئی دہلی، یکم دسمبر 2021 ۔ تعلیم کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں بتایا کہ ڈیجیٹل بنیادی ڈھانچے کی دستیابی کو پیش نظر رکھتے ہوئے مشورے کے طور پر مرکزی حکومت کے تحت سبھی ریاستی حکومتوں اور براہ راست اسکولوں کو ڈیجیٹل تعلیم سے متعلق پرگیاتا رہنما ہدایات جاری کی گئی تھیں۔ان رہنما ہدایات میں زیادہ تر انٹرنیٹ کی دستیابی پر منحصر آن لائن طریقہ کار سمیت ڈیجیٹل ایجوکیشنل پر روشنی ڈالی گئی ہے، بالخصوص آن لائن موڈ پر، جس میں ڈیجیٹل ٹیکنالوجی اور آف لائن سرگرمیوں کے بلینڈیڈ اپروچ اور ایسے آف لائن موڈ جس میں تعلیم کے اہم ذریعے کے طور پر ٹیلی ویژن اور ریڈیو کا استعمال کیا جاتا ہے، روشنی ڈالی گئی ہے۔ ان رہنما ہدایات پر درج ذیل لنک کے ذریعے رہنمائی حاصل کی جاسکتی ہے:
https://www.education.gov.in/sites/upload_files/mhrd/files/pragyata-guidelines_0.pdf
پیٹرولیم اور قدرتی گیس کی وزارت
وزیراعظم 16ویں بین الاقوامی انرجی فورم منسٹیریل کا افتتاح کریں گے
نئی دہلی،9 اپریل / عالمی توانائی نقشے میں بھارت کی بڑھتی ہوئی اہمیت کے پیش نظر 16ویں انٹر نیشنل انرجی فورم منسٹیریل  کی میزبانی بھارت کر رہا ہے اور اس کا افتتاح وزیراعظم جناب نریندر مودی بدھ کے روز کریں گے ۔ آئی ای ایف16 دنیا بھر کے وزرائے توانائی کا سب سے بڑا جمگھٹ ہےجس میں انڈسٹری لیڈر اور کلیدی بین الاقوامی تنظیموں کے سربراہ شرکت کریں گے اور عالمی توانائی کے مستقبل پر تبادلہ خیال کریں گے ۔
اس سال جو وزراء اس منسٹیریل میٹنگ یعنی وزارتی میٹنگ میں شرکت کرر ہے ہیں، ان میں بھارت کے پیٹرولیم و قدرتی گیس اور فروغ ہنر مندی و صنعت کاری کے وزیر جناب دھرمیندر پردھان ،سعودی عرب کے پیٹرولیم اور معدنیاتی وسائل کے وزیر جناب خالد الفالح ، متحدہ عرب امارات کے توانائی اور صنعتوں کے وزیر جناب سہیل محمد المزروعی ،ا یران کے پیٹرولیم کے وزیر جناب بیژن نامدار زنگنہ، قطر کے توانائی اور صنعتوں کے وزیر ڈاکٹر محمد بن صالح السادہ، نائجیریا کے پیٹرولیم وسائل کے وزیر مملکت جناب امانوئل ایب کیچیوو، جاپان کے معیشت ، تجارت و صنعت کےاسٹیٹ منسٹر جناب کو سا بورو نیشی مے ، چین کی قومی توانائی انتظامیہ کے نائب منتظم جناب لی فان رونگ ، روس کے توانائی کے نائب وزیر جناب پاویل سوروکن اور امریکہ کے توانائی کے انڈر سکریٹری مارک ویسلے مینیزیز کے نام شامل ہیں ۔
ان کے علاوہ آئی ای ایف کے ایگزیکیٹیو ڈائریکٹر ڈاکٹر سن شیان شینگ ، آئی ای ا کے ایگزیکیٹیو ڈائریکٹر جناب فاتح بیرول ،اوپی ای سی  کے سکریٹری جنرل جناب محمد سانوسی بارکیندو اور سی این پی سی ، ٹوٹل ، وی او پی اے کے ، ایکسون موبل وغیرہ جیسی بین الاقوامی تنظیموں کے سربراہان اور سینئر اہلکار بھی اس پروگرام میں شرکت کریں گے۔
انٹر نیشنل انرجی فورم  کا مقصد رکن ممالک کے درمیان توانائی سے متعلق مشترکہ مفادات کے تئیں وسیع تر باہمی افہام و تفہیم اور بیداری کو فروغ دینا ہے۔ اس فورم کے 72 رکن ممالک نے آئی ای ایف چارٹر پر دستخط کئے ہوئے ہیں جس میں اس بین حکومتی بندوبست کے توسط سے عالمی توانائی مذاکرات کا خاکہ پیش کیا گیا ہے۔ ان کے علاوہ 20 ممالک کے اس میٹنگ میں خصوصی مدعو کی حیثیت سے شرکت کرر ہے ہیں۔
آئی ای ایف میں چھ براعظموں اور تیل و گیس کی عالمی سپلائی اور ڈیمانڈ سے متعلق 90 فیصد معاملات کا احاطہ کیا گیا ہے۔ آئی ای ایف اس معاملے میں منفرد نوعیت کی تنظیم ہے کیونکہ اس میں نہ صر ف آئی ای اے اور او پی ای سی  سے تعلق رکھنے والے صارف اور پروڈکشن کرنے والے ممالک شامل ہیں۔ بلکہ اس میں اس تنظیم کی رکنیت سے ماورا ٹرانزٹ اسٹیٹ اور بڑے پلیئرز بھی شامل ہیں جن میں ارجنٹینا ، چین ، ہندوستان ،میکسیکو ، روس اور جنوبی افریقہ کےنام ہیں۔
آئی ای ایف 16 کی میزبانی ہندوستان کر رہا ہے جبکہ چین اور کوریا اس کے شریک میزبان ہے۔ آئی ای ایف 16 کا مقصد اس بات پر توجہ مرکوز کرنا ہے کہ کیسے عالمی تبدیلیوں ، ٹرانزیشن پالیسیوں اور نئی ٹیکنالوجیوں کا اثر بازار کے استحکام اور توانائی کے شعبے میں مستقبل کی سرمایہ کاری پر پڑ سکتا ہے۔
آئی ای ایف 16 کے مندوبین کو اس لئے دعوت دی گئی ہے کہ وہ اس بات پر غور کریں کہ کیسے عالمی بازار میں آنے والی تبدیلیوں اور انرجی ٹرانزیشن سے انرجی سیکیورٹی کا مستقبل کون سی شکل اختیار کرے گا۔
وزارت خزانہ
موبائل مینوفیکچرنگ کمپنیوں کے معاملے میں انکم ٹیکس محکمے کی کل ہند تلاشی مہم
نئی دہلی،31دسمبر؍2021:
انکم ٹیکس محکمے نے 21دسمبر 2021ء کو غیرملکی کنٹرول والے موبائل کمیونیکیشن ، موبائل ہینڈ سیٹ تعمیر کرنےوالی کمپنیوں اور اُن سے جڑے لوگوں کے معاملے میں پورے ہندوستان میں تلاشی اور ضبطی کی مہم چلائی ۔ اِس مہم میں کرناٹک، تمل ناڈو، آسام، مغربی بنگال، آندھر پردیش، مدھیہ پردیش، گجرات، مہاراشٹر، بہار، راجستھان، دہلی جیسی ریاستوں اور این سی آر کے مختلف کمپلیکس کو کارروائی میں شامل کیاگیا۔
تلاشی کی اس کارروائی سے انکشاف ہوا ہے کہ دو اہم کمپنیوں نے غیر ممالک میں واقع اپنے گروپ کی کمپنیوں کو اور اُن کی طرف سے روالٹی کی صورتحال میں تجاوز کیا ہے، جو کل ملاکر 5500کروڑ روپے سے زیادہ ہے۔تلاشی کارروائی کے دوران جمع کئے گئے حقائق اور شواہد کے تناظر میں اس طرح کے اخراجات کا دعویٰ مناسب نہیں لگتا ۔
تلاشی مہم سے موبائل ہینڈ سیٹ کی تعمیر کے لئے پرزوں کی خرید کے طورطریقوں کا بھی خلاصہ ہوا ہے۔یہ بات سامنے آئی ہے کہ اِن دونوں کمپنیوں نے متعلقہ کمپنیوں کے ساتھ لین دین کے معاملے میں اِنکم ٹیکس قانون 1961 کے تحت مقرر ضابطہ احکامات کی تعمیل نہیں کی ہے۔اِس طرح کی چوک اُنہیں اِنکم ٹیکس ایکٹ 1961 کے تحت قابل سزا کا ذمہ دار بناتی ہے ، جس کا دائرہ 1000کروڑ سے زیادہ ہو سکتاہے۔
تلاشی مہم سے ایک اور کام کرنے کا مشکوک طریقہ سامنے آیا ہے، جس کے تحت ہندوستانی کمپنیوں کے بہی کھاتوں میں غیر ملکی فنڈ کا اندراج کیا گیا، لیکن ایسا معلوم ہوتا ہے کہ جن ذرائع سے اِس طرح کے فنڈ وصول ہوئے ہیں، وہ مشکوک نوعیت کے ہیں۔مبینہ طورپر ٹیکس دہندہ کی کوئی کریڈٹ اہلیت نہیں ہے،اس طرح کے قرض کی مقدار 5000کروڑ روپے ہے، جس پر سود اخراجات کا بھی دعویٰ کیا گیا ہے۔
اخراجات کے افراط زر کے ضمن میں شواہد ، اشتراکی صنعتوں کی طرف سے ادائیگی وغیرہ بھی دیکھی گئی ہے، جس کے سبب ہندوستانی موبائل ہینڈ سیٹ تعمیر کی کمپنی کے ٹیکس لیب فائدے میں کمی آئی ہے۔یہ رقم 1400 کروڑ روپے سے زیادہ کی ہوسکتی ہےْ
آگے یہ بھی پایا گیا کہ ایک کمپنی نے ہندوستان میں واقع کسی دوسرے ادارے کی خدمات کا استعمال کیا، لیکن ذرائع پر ٹیکس کٹوتی کے التزامات پر عمل نہیں کیا، جو بتاریخ یکم اپریل 2020 سے لاگو کیا گیا۔اِس کھاتے پر ٹی ڈی ایس کی دینداری تقریباً 300کروڑ روپے ہو سکتی ہے۔
تلاشی کارروائی میں شامل ایک دیگر کمپنی کے معاملے میں یہ پتہ چلا ہے کہ کمپنی کے معاملوں کا کنٹرول ایک پڑوسی ملک سے بڑی حد تک حاصل کیا گیا۔مذکورہ کمپنی کے ہندوستانی ڈائریکٹروں نے تسلیم کیا کہ کمپنی کے انتظام میں اُن کا کوئی کردار نہیں ہے اور اُنہوں نے محض نام کے لئے ڈائریکٹر عہدے کے لئے اپنا نام پیش کیا تھا۔قابل ادا ٹیکس کی ادائیگی کے بغیر کمپنی کے پورے اثاثے کو جو تقریباً 42کروڑ تھا، ہندوستان سے باہر منتقل کرنے کی کوشش کے ثبوت بھی جمع کئے گئےہیں۔
بعض فنٹیک اور سافٹ ویئر کمپنیوں کے معاملے میں سروے کارروائی سے پتہ چلا ہے کہ ایسی کئی کمپنیاں خرچ بڑھانے اور فنڈ سے باہر نکالنے کے مقصد بنائی گئی ہیں۔اِس مقصد کے لئے ایسی کمپنیوں نے غیر متعلقہ کاروباری مقاصد کےلئے ادائیگی کی ہے اور تمل ناڈو میں واقع ایک غیر موجود کاروباری ادارے کے ذریعے جاری کئے گئے بلوں کا بھی استعمال کیا ہے۔اِس طرح کے رقم کے لین دین کی مقدار تقریباً 50 کروڑ روپے پائی گئی ہے۔
آگے کی جانچ جاری ہے۔